ការសំភាសន៍របស់ លោកតា​ ទូច​ រែន

ក៖ អ្នកដែរសំភាសន៍គេមានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា លោកតា ទូច រែន

 ការសង្ខេបប្រវត្តិរបស់លោកតា ទូច រែន

 លោកតា ទូច រែន មានអាយុ94ឆ្នាំ នៅឆ្នាំ2018នេះ

 លោកតា ទូច រែន មានភេទ ប្រុស

 លោកតា ទូច រែន មានទីលំនៅបច្ចុប្បន្នភូមិ5 សង្កាត់ផ្សារ ដើមថ្កូវ ខ័ណ្ឌចំការមន នៅរាជធានីភ្នំពេញ

ក៖ ប្រហែលជាខ្ញុំចាប់ផ្ដើមចឹងជាដំបូងខ្ញុំអរគុណច្រើនតាដែរបានអោយខ្ញុំបានសំភាសន៍ពីប្រវត្តិរបស់តា ហើយការសំភាសន៍មួយនេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែ សកលវិទ្យាល័យមានគោលបំណងចង់រក្សាប្រវត្តិជីដូនជីតា ដើម្បីទុកអោយកូនចៅជំនាន់ក្រោយៗដើម្បីអោយគាត់បានស្គាល់ពីប្រវត្តិរបស់ពួកគាត់ហើយ នៅពេលដែរខ្ញុំបានសំភាសន៍តាហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសតា​

ខ៖ បាទចៅ

ក៖ ចឹងតាយល់ព្រមដើម្បីអោយខ្ញុំបានដាក់ការសំភាសន៍មួយនេះហាសទៅក្នុងវេបសាយរបស់សាលាដែរទេ?

ខ៖ ទេអានឹងបើកាលណាគេសួរយោបល់ទៅខ្ញុំអាឆ្លើយអោយបាន

ក៖ ចឹងសំរាប់ខ្ញុំជាអ្នកសំភាសន៍តា ខ្ញុំមានឈ្មោះថាជាង ស៊ីអ៊ាវ ចឹងសំរាប់ថ្ងៃខែដែរខ្ញុំបានសំភាសន៍តា គឺនៅថ្ងៃទី31 ខែ1​ ឆ្នាំ218 ហើយការសំភាសន៍មួយនេះត្រូវបានធ្វើនៅភូមិ5 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញចឹងហាសតា ចឹងសំរាប់មានឈ្មោះពេញ តើតាមានឈ្មោះអីគេដែរទៅតា?

ខ៖ ខ្ញុំឈ្មោះ ទូច រែន

ក៖ អូ៎!ឈ្មោះទូច រែន ចុះតាមានឈ្មោះហៅក្រៅទេតា?

ខ៖ ថាម៉េចទៅ?

ក៖ តាមានឈ្មោះហៅក្រៅដែរទេតា?

ខ៖ អត់មានទេ មានតែគេហៅតា រែនៗនឹងតែម្ដងនឹង

ក៖ ចុះតាមានអាយុប៉ុន្មានដែរតា?

ខ៖ ខ្ញុំមានអាយុ94ឆ្នាំហើយនឹង

ក៖ អាយុ94ឆ្នាំ ចុះតាមានចងចាំថាតាកើតនៅថ្ងៃខែឆ្នាំណាដែរទេតា?

ខ៖ ខ្ញុំចាំបានថាខ្ញុំកើតនៅថ្ងៃ1 ខែ1 ឆ្នាំ1947

ក៖ ឆ្នាំ1947 ចឹង អូ៎!តា កើតនៅឆ្នាំ1924តា?

ខ៖ នៅឆ្នាំ1924ទេ?

ក៖ បាទតា ចុះនៅឆ្នាំខ្មែរតា កើតនៅឆ្នាំអីគេដែរតា លក្ខណះថា ឆ្នាំជូត ឆ្លូវ ខាល ថោះអីហាសតា?

ខ៖ អត់បានចាំទេ

ក៖ ប៉ុន្តែដូចជាតាកើតនៅភូមិអី ឃុំអីតាមានចងចាំទេ?

ខ៖ កើតនៅទីក្រុងភ្នំពេញតែម្ដងនឹង នៅសង្កាត់លេខ4

ក៖ អូ៎!នៅសង្កាត់លេខ4 ប៉ុន្តែតាកើតនៅណាវិញដែរតា?

ខ៖ កើតនៅវត្តកោះយើងនឹង

ក៖ អូ៎!នៅវត្តកោះណតា?

ខ៖ បាទនៅវត្តកោះ នៅសង្កាត់លេខ4នៅឯវត្តបទុមនឹង

ក៖ ចុះតាអាយុប៉ុន្មាននាក់តាមានចងចាំទេតា?

ខ៖ ខ្ញុំមានតែ2នាក់បងប្អូនទេ

ក៖ អូ៎!មានតែ2នាក់បងប្អូនទេណតា ចុះបងប្អូនរបស់តាប្រុសទាំង2រឺយ៉ាងណាដែរតា?

ខ៖ មានស្រី1នាក់ នឹងប្រុស1នាក់

ក៖ អូ៎!មានស្រីមួយ ប្រុស មួយ

ខ៖ នឹងហើយបងខ្ញុំស្រី

ក៖ អូ៎!ចឹងមានន័យថាតាជាកូនពៅណតា

ខ៖ បាទនឹងហើយពៅ

ក៖ ចុះបងស្រីរបស់តាគាត់មានឈ្មោះអីគេដែរតា?

ខ៖ ណាបងរបស់ខ្ញុំហោស

ក៖ បាទតា បងរបស់តាហាស?

ខ៖ បងរបស់ខ្ញុំគាត់មានឈ្មោះថា រឿន

ក៖ ឈ្មោះ រឿន ចុះតាមានចងចាំសាច់រឿងអីជាមួយបងរបស់តាកាលពីនៅក្មេងទេតា?

ខ៖ អត់ទេ ពីព្រោះយើងនៅក្មេង យើងនៅតូចវាអត់មានចងចាំទេ

ក៖ ចុះតាមានធ្លាប់លេងឡឹកបាយឡ រឺក៏ធ្លាប់លេងបិទពួនអីទេជាមួយបងស្រីរបស់តាចឹងហាសតា?

ខ៖ អូ៎!អត់មានទេ ពីព្រោះអីបែកគា្នតែម្ដងនឹង ពីព្រោះតែគាត់តូចៗម៉េស ហើយគាត់បែកពីខ្ញុំដែរនឹង

ក៖ អូ៎!បាទតា

ខ៖ ខ្ញុំទៅនៅឯមេម៉ត់នោះ បងរបស់ខ្ញុំនៅភ្នំពេញនេះ

ក៖ ចុះកាលពីតានៅក្មេងតាចូលចិត្តលេងអីជាមួយបងរបស់តាកាលបីតានៅក្មេងហាស?

ខ៖ ហេ៎!អត់ដែរលេងអីជាមួយគា្នទេ គ្រាន់តែខ្ញុំដឹងក្ដីមក ខ្ញុំក៏បានទៅរៀននៅឯវត្តតែម្ដងនឹងណា

ក៖ អូ៎!បាទ ចុះនរណាគេជាអ្នកបញ្ជូនតាអោយទៅរៀននៅវត្តដែរតា?

ខ៖ ម្ដាយមីង

ក៖ តាទៅរៀនអីគេនៅវត្តនឹងដែរតា?

ខ៖ ទេម្ដាយមីងរបស់ខ្ញុំគាត់ជាអ្នករកស៊ីលក់ដូរអីចឹងទៅណា

ក៖ អូ៎!បាទតា ប៉ុន្តែតាទៅវត្តនឹងតារៀនអីគេដែរតា?

ខ៖ រៀនអក្សរយើងនឹង

ក៖ អូ៎!រៀនអក្សរខ្មែរយើងនឹងហោសតា?

ខ៖ នឹងហើយរៀនអក្សរខ្មែរយើងនឹង រៀន ក រៀន ខ នឹងហើយ

ក៖ ប៉ុន្តែតារៀនបានថ្នាក់ទីប៉ុន្មានដែរតា?

ខ៖ ខ្ញុំរៀនបានថ្នាក់ទី4

ក៖ អូ៎!តារៀនបានថ្នាក់ទី4ហោសតា ?

ខ៖ នឹងហើយរៀននៅសាលាក្រោយវាំងយើងនឹង

ក៖ ប៉ុន្តែដូចជាសាលានឹងមានឈ្មោះអីគេដែរតា?

ខ៖ សាលាប្រស្នាបួនវាល ឥឡូវនឹងគេហៅថាសាលាចកតុមុខ

ក៖ អូ៎! ប៉ុន្តែនៅទីក្រុងភ្នំពេញយើងនឹងទេ?

ខ៖ នៅភ្នំពេញយើងនឹង

ក៖ ប៉ុន្តែតាធ្លាប់មានមិត្តភក្តិណាដែរធ្លាប់ធំធាត់មកជាមួយគា្នអត់តា?

ខ៖ អត់មានទេ មានតែដល់ម៉ោងទៅរៀនៗ ពេលចេញមកវិញមកផ្ទះតែម្ដងនឹង

ក៖ ប៉ុន្តែតាធ្លាប់មានមិត្តភក្តិទេកាលណុងហាស?

ខ៖ មានមិត្តភក្តិច្រើនណាស់ ប៉ុន្តែយើងពិបាកចាំណាស់កាលនៅក្មេងៗនឹងនៅជាមួយគា្ននឹង ឥឡូវនឹងគេបែកគា្នអស់ហើយនឹង

ក៖ ប៉ុន្តែកាលពីជំនាន់ណុងតាបានធ្វើអីគេជាមួយពួកគាត់ដែរតា?

ខ៖ ហាសតាម៉េចដែរ?

ក៖ កាលពីជំនាន់ណុងតាធ្លាប់បានធ្វើអីគេខ្លះដែរទៅ?

ខ​៖ អត់មានបានធ្វើអីទេ ខ្ញុំនៅរៀន

ក៖ បាទតា ប៉ុន្តែកាលពីតានៅរៀននឹងហាស តាធ្លាប់មានបានលេងអីជាមួយមិត្តភក្តិរបស់តាពេលដែរចេញលេងអីចឹងហាស?

ខ៖ អត់មានបានលេងអីជាមួយគា្ននោះទេគិតតែរៀនពេលដែររៀន ចប់នឹងដល់ម៉ោងទៅផ្ទះនឹងក៏ទៅផ្ទះរៀងខ្លួននឹង

ក៖ ប៉ុន្តែតាបងស្រីរបស់តាដូចជាគាត់នៅរស់ដែររឺក៏យ៉ាងណាដែរតា?

ខ៖ បងរបស់ខ្ញុំគាត់ទៅអាមេរិចតាំងពីដាច់ពលពតហោស

ក៖ អូ៎បាទតា! ចុះម្ដាយរបស់តាគាត់មានឈ្មោះអីគេដែរតា?

ខ៖ ម្ដាយរបស់ខ្ញុំគាត់មានឈ្មោះសាទ

ក៖ ចុះគាត់មានអាយុប៉ុន្មានដែរទេតាចាំទេ?

ខ៖ ហេ៎!មិនដឹងជាអាយុប៉ុន្មានដែរទេនេះ បើខ្ញុំកើតមកមិនទាន់គាត់ផងនឹង គ្រាន់តែជីដូនជីតានឹងគាត់ប្រាប់ថាគាត់ឈ្មោះសាទ

ក៖ អូ៎គាត់មានឈ្មោះសាទ

ខ៖ ចុះខ្ញុំកើតបានតែ7ថ្ងៃនឹងហាស

ក៖ អូ៎!តាកើតបានតែ7ថ្ងៃទេណតា?

ខ៖ ខ្ញុំកើតបានតែ7ថ្ងៃនឹងម្ដាយរបស់ខ្ញុំស្លាប់ទៅ

ក៖ អូ៎!ចឹងហោសតា?

ខ៖ ចំណែកឪពុករបស់ខ្ញុំគេព្រាត់ទៅយកប្រពន្ធចុងទៀតទៅ

ក៖ ប៉ុន្តែឪពុករបស់តាគាត់មានឈ្មោះអីគេដែរទៅតា?

ខ៖ គាត់មានឈ្មោះអែម

ក៖ ប៉ុន្តែឪពុករបស់តាគាត់អាយុប៉ុន្មានៗក៏តាអត់ដឹងដែរណតា?

ខ៖ ខ្ញុំអត់មានដឹងទេ

ក៖ ប៉ុន្តែតាមានដឹងថាម្ដាយរបស់តាគាត់កើតនៅណាដែរទេតា?

ខ៖ ម្ដាយរបស់ខ្ញុំនឹងពីព្រោះកើតមិនទាន់គាត់ផង ខ្ញុំម៉េចដឹងថាគាត់កើតនៅណាទៅ

ក៖ ឪពុករបស់តាក៏អត់ដឹងទេណតា?

ខ៖ អត់ដឹងទេ

ក៖ ដឹងថាគាត់ធ្វើគេសំរាប់ចិញ្ចឹមជីវិតទេម្ដាយរបស់តាហាស?

ខ៖ មិនដឹងទេ មានតែយាយទេគាត់នៅរស់គាត់ប្រាប់ហោស

ក៖ ចុះយាយគាត់មានប្រាប់ថាអីគេខ្លះអត់តា?

ខ៖ អត់ទេ គាត់អត់មានប្រាប់អីថាខ្ញុំធំហើយ ខ្ញុំអាយុបានប្រហែលជាអាយុ6-7ឆ្នាំចឹងទៅ គាត់បានប្រាប់ពីប្រវត្តិម៉ែឪចឹងទៅថា ម៉ែចៅឯងនឹងកូនឯងកើតបានតែ7ថ្ងៃទេ គាត់បានស្លាប់បាត់ទៅហើយនឹង ប៉ុន្តែមុខរបរគាត់រកស៊ីអីនឹងខ្ញុំមិនបានសួរគាត់ដែរទេ

ក៖ បាទតាបាទ! ចុះតាមកនៅភ្នំពេញនឹងយូរនៅតា?

ខ៖ ខ្ញុំមកនៅតាំងពីតូចហោស

ក៖ អូ៎តានៅតាំងពីតូចហោសតា?

ខ៖ ខ្ញុំនៅតាំងពីជំនាន់ជប៉ុនហោស

ក៖ ចឹងប្រហែលជាជាង90ឆ្នាំហើយណតា?

ខ៖ បាទ តាំងពីជំនាន់ជប៉ុនវៃបារាំងហោស

ក៖ អូ៎ជប៉ុនវៃជាមួយបារាំងហោសតា?

ខ៖ ជប៉ុនវៃជាមួយបារាំងនៅស្រុកខ្មែរយើងនឹង

ក៖ អូ៎!ប៉ុន្តែពេលណុងតានៅណាដែរតា?

ខ៖ ខ្ញុំនៅវត្តកោះ

ក៖ នៅវត្តកោះហោសតា?

ខ៖ បាទនៅវត្តនឹង

ក៖ ចុះតាមានកូនចៅណាដែររស់នៅក្រៅប្រទេសទេតា?

ខ៖ អត់មានទេ

ក៖ បងប្អូនក៏អត់មានដែរណតា?

ខ៖ អត់មានទេ មានតែ2នាក់បងប្អូនទេនឹង

ក៖ ចុះភរិយារបស់តាគាត់មានឈ្មោះអីគេដែរតា?

ខ៖ នរណាគេដែរ?

ក៖ ប្រពន្ធរបស់តាគាត់មានឈ្មោះអីគេដែរតា?

ខ៖ ប្រពន្ធរបស់ខ្ញុំឈ្មោះជុំ រ៉េត

ក៖ ចុះតាមានចងចាំថ្ងៃដែរតារៀបអាពាហ៍ពិពាហ៍ជាមួយប្រពន្ធរបស់តាដែរទេតា?

ខ៖ អត់មានចងចាំទេ ទាល់តែប្រពន្ធរបស់ខ្ញុំនៅបានដឹង

ក៖ ចុះប្រពន្ធរបស់តាគាត់ទៅណាដែរទៅតា?

ខ៖ ទៅលក់លាសមិនទាន់មកទេ

ក៖ អូ៎!ទៅលក់លាសហោសតា?

ខ៖ បាទ!តិចទៀតមកហើយនឹង

ក៖ ចុះតាការហើយតាមានកូនតែម្ដងរឺយ៉ាងម៉េចដែរតា?

ខ៖ ការហើយនឹង វាចូល2-3ឆ្នាំហើយបានវាមានកូននឹងណា

ក៖ ចុះកូនរបស់តាគាត់មានអាយុប៉ុន្មានដែរសព្វថ្ងៃនឹងតា?

ខ៖ អាមួយនោះអាយុ24ឆ្នាំហើយនឹង

ក៖ អូ៎!គាត់អាយុ24ឆ្នាំណតា?

ខ៖ នឹងហើយអាបងនឹង

ក៖ ចុះពេលដែរតារៀបអាពាហ៍ពិពាហ៍នឹងគិតថា តាជាអ្នករៀបដោយចិត្តឯងរឺមួយក៏ ឪពុកម្ដាយជាអ្នករៀបអោយដែរតា?

ខ៖ អានឹងយើងទៅដំបូងបំផុត យើងនឹងទៅម៉ែឪពុកខាងស្រីគេជាអ្នករៀបចំអោយតានឹង ពីព្រោះថាយើងទៅតែម្នាក់ឯងនឹង

ក៖ ចុះមានជាជំនូនទេ?

ខ៖ អត់មានទេ

ក៖ ចុះតាអាចប្រាប់ខ្ញុំ បានទេថាតាស្រលាញ់យាយនៅពេលណា ហើយហេតុអីបានជាតាស្រលាញ់យាយបានទេតា?

ខ៖ អានឹងការស្រលាញ់គា្នគ្រាន់តែយើងឃើញទៅ យើងបានស្រលាញ់ឃើញមុខគា្នចឹងទៅបានជួបគ្នាទៅ ក៏សួរគ្នាចឹងទៅ ហើយខាងគេក៏យល់ព្រមចឹងទៅណា ពេលដែរគេយល់ព្រមទៅខ្ញុំក៏បានទៅជួបម៉ែឪគេចឹងទៅ ម៉ែឪគេក៏យល់ព្រមចឹងទៅណាហើយក៏រៀបចំការចឹងទៅណា

ក៖ បាទតា ចឹងពេលណុងតាស្គាល់យាយបានប៉ុន្មានឆ្នាំទៅតា?

ខ​៖ គិតទៅវាយូរដែរហើយនឹង តាំងពីគេអាយុ22ឆ្នាំ តែឥឡូវនឹងគេអាយុហាជាងឆ្នាំហើយនឹង

ក៖ អូ៎!បាទតា ចុះអើរ?

ខ៖ វាជា30ឆ្នាំហើយនឹង

ក៖ ចុះតាចេះអាន រឺមួយក៏ចេះសរសេរអក្សរខ្មែរបានល្អប៉ុណ្ណាដែរតា?

ខ៖ ខ្ញុំសំរាប់អក្សរខ្មែរ ខ្ញុំអាចអានបានគ្រប់គ្រាន់នឹង

ក៖ អូ៎!ចឹងហោសតា?

ខ៖ ខ្ញុំនិយាយពីអក្សរបារាំងខ្ញុំអានបានខ្លះ តែឥឡូវនឹងខ្ញុំភ្លេចអស់ហើយនឹង

ក៖ អូ៎!ចឹងមានន័យថាចេះអក្សរបារាំងទៀតហោសតា?

ខ៖ ខ្ញុំចេះអក្សរបារាំងដែរ ពីព្រោះអានឹងយើងបានថ្នាក់ទី4យើងអាចមានចេះហើយនឹងហាស

ក៖ បាទតាត្រូវហើយ

ខ៖ យើងអាចចេះបារាំងហើយ កាលពីដើមនឹងពួកអាំងស្ពេញ័រធ្វើគ្រូហើយនឹងហាស ពីជំនាន់ណុងពួកអាំងស្ពេញ័រធ្វើគ្រូហើយនឹងហាស

ក៖ បាទតាចឹងហើយ

ខ៖ ពីព្រោះរៀនអក្សរខ្មែរនឹង រៀនអក្សរបារាំងតាំងពីកុមារដ្ឋាន

ក៖ បាទតាត្រូវហើយតា

ខ៖ រៀន អា ប៊េ សេ នឹងតាំងពីកុមារដ្ឋានមក

ក៖ រៀន អា ប៊េ សេនឹងហោសតា?

ខ៖ នឹងហើយរៀនតាំងពីកុមារដ្ឋានមកហោស តាំងពីថ្នាក់ទី1មកនោះ

ក៖ ចុះតាមានចេះភាសាអីក្រៅពីភាសាខ្មែរនឹងទៀតទេតា?

ខ៖ ភាសាអីក៏ខ្ញុំចេះដែរនឹង គ្រាន់តែវាត្រង់ថាយើងលេងជាមួយក្មេងនឹង បើយើងលេងជាមួយយួននឹងយើងចេះយួនហើយ

ក៖ បាទតានិយាយត្រូវនឹង

ខ៖ បើយើងលេងជាមួយចិន យើងចេះចិននឹងហើយ បើយើងមិនចេះវានិយាយមកយើង យើងមិនចេះយើងម៉េចដឹងទៅ

ក៖ ប៉ុន្តែតាគិតថាមានប៉ុន្មានភាសាដែរតាចេះតែម្ដងហាស?

ខ៖ ចេះនឹងចេះភាសាខ្មែរ ភាសាយួន ភាសាចិនចេះខ្លះៗ តែបើយួនខ្ញុំចេះច្បាស់ ពីព្រោះថាយើងនៅផ្នែកវៀតណាម នឹងកាលពីជំនាន់ពលពតនឹង

ក៖ បាទចឹងហោសតា?
ខ៖ កាលពីជំនាន់អាពតនឹងខ្ញុំទៅធ្វើការជាមួយកងទ័ពវៀតណាម ដើម្បីវៃខ្មែរក្រហមនឹងហើយ

ក៖ ចុះថៃតាមានចេះទេតា?

ខ៖ អត់មានចេះទេ ខ្ញុំមិនដែរបានទៅទេ

ក៖ ចុះបារាំងតាចេះនិយាយបានទេតា?

ខ៖​ អត់ទេបារាំងចេះតែឥឡូវនឹងវាភ្លេចអស់ហើយនឹងហាស

ក៖ អូ៎!បាទតា

ខ៖ ពីព្រោះយើងវាចាស់ចឹងវាភ្លេចអស់ហើយនឹងហាស

ក៖ ចុះតាធ្លាប់ទៅធ្វើស្រែទេតា?

ខ៖ ខ្ញុំស្រែធ្វើការអាពតនឹង

ក៖ គេអោយតាធ្វើអីគេខ្លះដែរទៅតា?

ខ៖ កាលពីជំនាន់វានឹង វាអោយយើងទៅកាប់ដីអីនឹង នឹងទៅកាប់អីចឹងទៅ រែកជីរែកអីចឹងទៅ នឹងវាប្រើការងាទៅតាមអ្វីដែរយើងចេះហាស

ក៖ បាទតាត្រូវហើយតា

ខ៖ យើងចេះការងារធ្ងន់វាប្រើអោយធ្វើការងារធ្ងន់ចឹងទៅណា បើយើងមិនចេះទេយើងទៅធ្វើការងារស្រាលចឹងទៅណា នឹងកាលពីជំនាន់វា

ក៖ ចុះតាធ្លាប់បើអាជីវកម្មអីទេតា?

ខ៖ រឿងអាជីវកម្មខ្ញុំមិនដែរទេ ពីព្រោះតែយើងអត់ហើយយើងក្រទៀតនឹង

ក៖ ចុះលក់ដូរតាមានដែរទេតា?

ខ៖ លក់ដូរចេះតែមានហើយនឹងហាស លក់ដូរនឹងទាល់តែយើងចេះពីអាពតមកនឹង យើងចាប់ផ្ដើមលក់ចឹងទៅណា

ក៖ អូ៎!ទាល់តែដាច់ណតា?

ខ៖ បាទលក់បាយទ្រាបអីចឹងទៅណា រែកទ្រាបលក់អីចឹងទៅណា

ក៖ ចុះតាធ្លាប់មានចិញ្ចឹមមាន់ ចិញ្ចឹមទា ជ្រូក គោអីទេតា?

ខ៖ អត់គា្មនទេ

ក៖ អត់ដែរចិញ្ចឹមទេណតា?

ខ៖ ពីព្រោះអីយើងមិនដែរទៅនៅស្រែផងនឹង

ក៖ ចុះតាធ្លាប់ធ្វើការងារអីគេខ្លះតាំងពីក្មេងហាសតា?

ខ៖ ខ្ញុំគា្មនធ្វើការងារអីទេ ពីដើមខ្ញុំមានពីក្មេងមកខ្ញុំ គ្រាន់តែដើរឡានអីតិចតួចទៅណាស់

ក៖ អូ៎!បាទតា

ខ៖ ធ្វើព្រូឡានអីចឹងទៅ

ក៖ រហូតដល់ពេលដែរតាមានគ្រួសារតាធ្វើអីគេដែរទៅ?

ខ៖ ថាម៉េចដែរនឹង?

ក៖ រហូតដល់ពេលតាមានគ្រួសារនឹងតា ធ្វើអីគេដែរទៅតា?

ខ៖ រហូតដល់ពេលមានគ្រួសារនឹងគ្មានធ្វើអីទេ ខ្ញុំនៅតែផ្ទះចឹងទៅនេះ

ក៖ រួចប្រពន្ធរបស់តាទៅលក់ទៅ?

ខ៖ ប្រពន្ធទៅលក់ទៅ

ក៖ ចុះតាគិតថាតាំងពីក្មេងរហូតមកដល់ពេលនេះហាស តាគិតថាជីវិតរបស់តាមានការផ្លាស់ប្ដូរងីគេខ្លះដែរទៅតា?

ខ៖ វាការផ្លាស់ប្ដូរ វាមានអីមានតែការឈឺស្កាត់អីចឹងទៅ

ក៖ ចុះតាចូលចិត្តពិសារម្ហូបអីគេដែរតា ដែរតាគិតថាតាចូលចិត្តហាស?

ខ៖ ហេ៎! រឿងម្ហូប បើនិយាយពីការចូលចិត្តនឹងមែនទែនទៅឥឡូវនឹងវាអស់រលីងហើយហាស មានអីមានតែហូបពងទាចៀនអីចឹងហាស

ក៖ ហូបពងទាចៀនហោសតា?

ខ៖ ហូបពងទាចៀនពីព្រោះអីអានឹងវាមិនពិបាកយើងអត់ទំពារនឹងហាស

ក៖ បាទតាត្រូវហើយនឹង

ខ៖ ពីព្រោះវាអត់មានធ្មេញនឹងហាស

ក៖ ចុះល្បែងប្រជាប្រិយ៍អីដែរតាគិតថាចូលចិត្តលេងហាសតា ដូចជាចោលឈូង បោះអង្គុញ​ កាលពីនៅតូចៗចឹងហាសតា?

ខ៖ អានឹងយើងអត់ដែរបានលេងទេប៉ុន្តែគ្រាន់តែយើងបានត្រឹមតែឈរមើលគេទេ មិនដែរបានលេងអីនឹងគេទេ

ក៖ ប៉ុន្តែកាលពីជំនាន់តាទាន់អត់នឹងល្បែងប្រជាប្រិយ៍អីនឹងហាស?

ខ៖ ថីមិនទាន់​ ទៅលេងអង្គុញ ទៅលេងឈូងអីនឹង

ក៖ លេងលាក់កន្សែងដែរណតា?

ខ៖ គេហៅអាលេងអីគេ លេងហេប

ក៖ លេងហេបហោសតា?

ខ៖ គេលេងហេបអាគេដាក់ថ្មវៃ អាលក្ខណះថា វៃកូនសេនទេណាស់ ដល់ពេលដែរវៃសេនចឹងទៅ យើងក៏នាំគ្នាគប់អីចឹងទៅណា

ក៖ អូ៎!បាទតាមានច្រើនដែរ?

ខ៖ បាទហើយយើងលេងអង្គុញចឹងទៅ

ក៖ ហើយលេងដណ្ដើមស្លឹកឈើងីចឹងទៅណតា?

ខ៖ បាទអានឹងអង្គុញគេបោះមានគោលចឹងទៅណា មាន4-5ចឹងទៅយើងក៏បោះចឹងទៅ ហើយក៏លេងជាមួយគេចឹងទៅណា ហើយគេហៅអាលេងពីដើមគេហៅលេងប្រណាំងទូកហាស ងរហាស

ក៖ បាទតាសប្បាយ?

ខ៖ មានគេប្រណាំងទូកងរ ក្មេងសម័យឥឡូវនឹងអត់ដឹងទេ

ក៖ បាទតាអត់ស្គាល់ទេ?

ខ៖ ទូកងរ នឹងគេអោយពីឬស្សីទេ គេធ្វើវាអោយស្រួចចឹងទៅហើយត្រូវធ្វើក្បាលងរ ចឹងហាសរួចនឹងគេចោល គេគប់ហាសអាណាគេឈ្នះចឹងទៅ លេងអានឹងក្មេងៗចូលចិត្តលេងណាស់អានឹង លេងហេប នឹងលេងគេហៅថាប្រណាំងទូកងរនឹង

ក៖ បាទតា ចុះតាមានចងចាំបទចំរៀងណាដែរតាបានរៀនច្រៀងទេតា?

ខ៖ គ្មានទេ

ក៖ តែតាចេះច្រៀងទេ?

ខ៖ អត់ចេះតែស្ដាប់គេច្រៀងនឹងចឹងទៅណា

ក៖ ប៉ុន្តែតាចូលចិត្តស្ដាប់បទចំរៀងនឹង?

ខ៖ បាទចូលចិត្តស្ដាប់តា

ក៖ ប៉ុន្តែជាចំរៀងអីដែរតាចូលចិត្តស្ដាប់ដែរតា ដូចជាបទសម័យរឺមួយក៏ បទបុរាណដែរតាចូលចិត្តស្ដាប់ចឹងហាសតា?

ខ៖ បើរាប់មែនទែន បទបុរាណចូលចិត្តជាងបទសម័យនឹងហាស

ក៖ អូ៎!ចឹងហោសតា?

ខ៖ ប៉ុន្តែឥឡូវនឹងច្រៀនតែបទឆ្កួតនឹងហាសបទឥឡូវនឹងកវាគ្មានចូលត្រចៀកទេនឹងហាស មិនដូចបទពីដើមទេ បទពីដើមវាពិរោះជាង

ក៖ ត្រូវហើយតានឹង?

ខ៖ ​ដូចជារស់សារីសុធា ប៉ែន រនអីចឹងទៅណា ស៊ិន ស៊ីសាម៉ុតអីចឹងទៅចូលចិត្តស្ដាប់នឹងហាស ហើយក្មេងឥឡូវនឹងស្រាចហើយនឹង សុទ្ធបទឆ្កួតនឹងហាស

ក៖ បាទតា

ខ៖ សុទ្ធតែបទពាលនឹងពិបាកស្ដាប់ហាស

ក៖ ចុះមាននរណាគេនៅក្នុងក្រុមគ្រួសាររបស់តា ចេះលេងឧបករណ៍ភ្លេងដែរទេតា?

ខ៖ អត់ទេ

ក៖ ចុះបងប្អូនអីអត់មានចេះដែរណតា?

ខ៖ គ្មានបងប្អូនណា មានតែពូរបស់ខ្ញុំទេ

ក៖ ចុះសាច់ញ្ញាតិវិញតា?

ខ៖ មានតែកូនរបស់ខ្ញុំមួយទេដែរវាចេះធ្វើម៉ាញេ ធ្វើអីបន្តិចបន្តួចទៅចឹងណា

ក៖ អូ៎!បាទតា?

ខ៖ ម៉ាញេអីខូចចឹងទៅវាចេះធ្វើខ្លួនវាចឹងទៅណា វាចេះធ្វើតែខ្លួនឯងនឹងហាស

ក៖ ចុះផ្ទះរបស់តាមានលក្ខណះបែបណាដែរតាតាំងពីក្មេងរហូតមកដល់ពេលនេះហាសតា ផ្ទះរបស់តាហាស?

ខ៖ ផ្ទះរបស់ខ្ញុំហោស ខ្ញុំអត់មានទេខ្ញុំដើរជួលបន្ទប់គេនឹង

ក៖ ចុះកាលពីមុនហាស កាលពីនៅក្មេងហាសតា?

ខ៖ កាលពីនៅក្មេងខ្ញុំនៅតែជាមួយមា នៅជាមួយមា នៅជាមួយឪពុកធំនឹង

ក៖ អូ៎!បាទតាចឹង?

ខ៖ ហើយដល់ពេលដែរអាពតវាចូលមកចឹងទៅ វាក៏វៃ ផ្ទះនឹងអស់ចឹងទៅ ហើយឪពុកមា ឪពុកធំត្រូវវាវៃយកអស់ចឹងទៅណា

ក៖ អូ៎!ចឹងទេណតា?

ខ៖ ហើយខ្ញុំក៏ដើរទៅនៅស្រុកគេចឹងទៅ ទៅនៅបាត់ដំបងចឹងទៅ ទៅនៅកំពង់ចាមអីចឹងទៅណា

ក៖ បាទតាដើរច្រើន?

ខ៖ ហេតុតែរស់យកបាយហូបចឹងហាស

ក៖ ចុះគិតថាជំនាញអីគេដែរតាចេះស្ទាត់ជំនាញដែរតា?

ខ៖ ជំនាញការចេះគឺគ្មានទេនឹង អត់មានមុខការអីដែរយើងត្រូវចេះដឹងទេ អាចរកស៊ីចិញ្ចឹមជីវិតរបស់យើងបានទេនឹង

ក៖ អូ៎តាអត់ចេះទេណតា?

ខ៖ រាល់ថ្ងៃនឹងខ្ញុំមានតែមួយផ្លូវទេ ដែរខ្ញុំត្រូវដើរនឹងមានតែសុំទានគេទេនឹងហាស

ក៖ អូ៎!ចឹងហោសតាយ៉ាប់ដែរចឹង?

ខ៖ ពីព្រោះតែយើងចាស់ហើយមិនដឹងធ្វើអីគេទេនឹងហាស

ក៖ ដើរសុំគេទៅគេអោយគ្រាន់តែយកមក គ្រាន់តែដោះស្រាយជីវភាពគ្រួសារចឹងទៅណា

ក៖ ចុះឪពុកម្ដាយរបស់តាគាត់មានធ្លាប់មានបានបង្រៀនពីជំនាញអីផ្សេងទៅតាទេ?

ខ៖ អត់ទេ ចុះកើតមិនទានគាត់ផងនឹង

ក៖ ចឹងហោសតា?

ខ៖ បានអីនឹងរៀន

ក៖ ចុះតាអាចប្រាប់ពីពេលដែរលំបាកនៅក្នុងជីវិតរបស់តាមកខ្ញុំបានទេតា?

ខ៖ ជីវិតរបស់ខ្ញុំនឹងការវេទនានឹងវាសឹងតែហួសនិស័្សយទៅហើយនឹងហាស

ក៖ ម៉េចបានចឹងតា?

ខ៖ បាទហួសនិស្ស័យបានខ្ញុំថាចឹង អានឹងក្មួយឯងជ្រាបហើយនឹងហាស

ក៖ បាទតាចឹង

ខ៖ ថ្នាក់ដល់ទៅដេកក្នុងទឹក ពេលដេកក្នុងទឹកយកក្រម៉ាគ្រប់ក្បាលម៉ូសខាំ កាលទៅនៅបាត់ដំបងនឹង ទៅដេកនៅស្ទឹងនៅបាត់ដំបងនឹងហោស

ក៖ អើរម៉េចចឹងតា?

ខ៖ យើងដេកមួយកំណាត់កចឹងហាស ហើយយកក្រម៉ាគ្រប់មុខអត់វៃម៉ូសទេ

ក៖ អូ៎!ចឹងហោសតា?

ខ៖ រួចហើយព្រលឹមឡើងទៅលាងចាន់គុយទាវអោយចិន ដើម្បីយកបាយហូប អត់មានបានយកប្រាក់ខែទេ អានឹងកាលពីក្មេងនឹង

ក៖ ហើយដល់ពេលដែរយប់ឡើងចិនគេរៀបចំឥវ៉ាន់គេទុកដាក់អស់នឹង ខ្ញុំក៏បានទៅដេកក្នុងពាងទឹក

ក៖ ម៉េចបានទៅដេកក្នុងពាងវិញតា?

ខ៖ អត់មានកន្លែងដេក ពាងមានទឹកចឹងើងដងទឹកចេញអោយអស់ទៅ ហើយក៏ទៅដេកក្នុងពាងហើយក៏យកគ្រប់ ពេលដែរគ្រប់ទៅដល់ពេលដែរម៉ោង4មកយើងភ្ញាក់មក ខា្លចម្ចាស់ផ្ទះគេទាន់យើងនឹងហាស រួចទៅធ្វើការទៀតទៅ

ក៖ បាទតានឹងហើយ

ខ៖ អានឹងកាលពីក្មេង អានឹងដើម្បីរស់

ក៖ បាទត្រូវហើយតា?

ខ៖ អានឹងវេទនាពេលដែរយើងអត់ម៉ែឪហាស

ក៖ ចុះកាលពីជំនាន់ជប៉ុន ជាមួយបារាំងវិញតា?

ខ៖ ជំនាន់ជប៉ុន នឹងបារាំងនឹងខ្ញុំនៅជាមួយម្ដាយមីង នៅកន្លែងស្ពានកូនកាត់នៅវិមានឯករាជ្យនេះហាសចឹង

ក៖ ប៉ុន្តែពេលណុងគេអោយតាធ្វើអីគេទៅចឹង?

ខ៖ អត់មានធ្វើអីទេយើងនៅតូច

ក៖ ចឹងគេអត់អោយតាធ្វើអីទេ?

ខ៖ អត់មានបានធ្វើអីទេ អូ៎!អោយទៅធ្វើខ្ញុំគេចឹងទៅ អោយទៅនៅក្នុងដំណាកព្រះអង្គម្ចាស់ទនចឹងទៅណា ហើយពួកគេដែរលេងបៀរចឹង គេប្រើអោយយើងទៅទិញបារី ហើយនឹងទិញទឹកកកអោយគេចឹងទៅណា

ក៖ អូ៎!តាគេអយលុយដែរទៅ?

ខ៖ គេអោយ អោយកុងសុង

ក៖ ម្ដងបានប៉ុន្មានដែរតា?

ខ៖ បានមួយកាក់ទៅពីរកាក់អីចឹងហាស បាទហើយយើងយកលុយនឹងមកដើម្បីទុកទិញសៀវភៅរៀនចឹងហាស

ក៖ បាទតា​ចុះពេលដែរជំនាន់អ៊ីសារ៉ាក់តាធ្វើអីគេដែរទៅតា?

ខ៖ កាលពីជំនាន់អ៊ីសារ៉ាក់ខ្ញុំអត់ធ្វើអីគេទេនេះ

ក៖ កាលណុងនៅតែស៊ីឈ្នួលគេធម្មតានឹង?

ខ៖ ធ្វើធម្មតានឹង

ក៖ រហូតដល់ពេលដែរជំនាន់ពលពតបានតាចាប់ផ្ដើមធ្វើនឹងហោសតា?

ខ៖ ដល់ជំនាន់លុនណុល

ក៖ អូ៎!ជំនាន់លុនណុលហោសតា?

ខ៖ ពេលដែរជំនាន់លុនណុលខ្ញុំចាប់ផ្ដើមធ្វទាហ៊ាន ខ្ញុំធ្វើទាហ៊ានដល់ពេលធ្វើទាហ៊ានចឹងទៅជាមួយលុនណុល ធ្វើជាមួយទាហ៊ានចឹងទៅណា

ក៖ បាទតាចឹងធ្វើជាទាហ៊ាន?

ខ៖ បាទពេលបានធ្វើជាទាហ៊ានអោយខ្ញុំទៅបញ្ឃរជើងនៅអង្គទន្សោង

ក៖ នៅអង្គទន្សោងហោសតា?

ខ៖ នឹងហើយនៅអង្គទន្សោងតាកែវយើងនឹងហាស រួចដល់ពេលដែរខ្មែរក្រហមគេស្ទុះឡើងមក បានវាជំលាសខ្ញុំអោយទៅធ្វើស្រែនឹង

ក៖ អូ៎!ប៉ុន្តែកាលណុងឆ្នាំប៉ុន្មានដែរតាមានចងចាំទេ?

ខ៖ កាលណុងឆ្នាំ1975នឹង

ក៖ អូ៎!នៅឆ្នាំ1975ណតា?

ខ៖ បាទឆ្នាំ1975នឹង ដល់ពេលដែរឆ្នាំ1979នឹងបានកងទ័ពយើងបានវៃវារំដោះមកវិញនោះអី នៅ1979នឹងហើយបានវៃពីអាពតមកវិញនឹងហាស

ក៖ អូ៎!ប៉ុន្តែកាលពីអាពតនឹងតាគេកអោយធ្វើអីគេដែរតា?

ខ៖ វាអោយយើងធ្វើស្រែនឹង ទៅកាប់ដី ទៅធ្វើស្រែទៅ រែកជីអាចម៍គោអីចឹងទៅណា ដើម្បីកុំអោយវាវៃយើងចោលហាស

ក៖ បាទតានឹងហើយ

ខ៖ បាទវាប្រើយើងទៅ យើងចេះតែធ្វើចឹងទៅណា ដើម្បីរស់នឹង

ក៖ ប៉ុន្តែពេលណុងតានៅណាដែរតា?

ខ៖ ខ្ញុំនៅតាកែវនឹង

ក៖ គេអោយនៅតាកែវហោសតា?

ខ៖ គេអោយនៅតាកែវនឹង

ក៖ ចុះគេអោយយើងទៅនៅជាមួយបងប្អូន ក្រុមគ្រួសារ រឺមួយក៏គេអោយយើងទៅនៅតែម្នាក់ឯងដែរតា?

ខ៖ នៅតែម្នាក់ឯងនឹង

ក៖ នៅជាមួយអ្នកដែរទៅជាមួយគា្នចឹងទៅហោសតា?

ខ៖ បាទនឹងហើយ វាជំលាសទៅណុង

ក៖ ប៉ុន្តែតាទៅនៅតាកែវនឹងរហូត រឺមួយក៏តាទៅនៅតែ3-4ឆ្នាំតាមកវិញដែរតា?

ខ៖ គិតទៅទៅណុងវារហូតដល់វាអាពតវាជំលាស់ខ្ញុំទៅដល់ណុង ខ្ញុំទៅដល់កំពតហោស ទៅដល់កំពតទៅដល់កំពង់ត្រាញ់ទៅណា

ក៖ បាទតាចឹងហោសណាតា?

ខ៖ បាទទៅដល់កំពងត្រាញ់ចឹងទៅបានអាពតវាចូលមក ខ្ញុំក៏បានធ្វើការងារជាមួយអាពតចឹងទៅណាវាចឹង

ក៖ អូ៎!ឡូយដែរតា?

ខ៖ ដល់ពេលដែរអាពតវាបែក វៀតណាមក៏ចូលមក ខ្ញុំបានធ្វើការងារជាមួយវៀតណាមទៅ បានវៃនៅខេត្តកំពតនឹង តាំងពីកែបអីចឹងហាសណា

ក៖ បាទចឹងគេវៃគា្នទីណតា?

ខ៖ អើរគេវៃជាមួយខ្មែរក្រហមនឹង ជាមួយកងទ័ពវៀតណាមនឹងទៅ

ក៖ អូ៎!វៃគា្នខ្លាំងទៅ?

ខ៖ នឹងហើយ ដល់ពេលឆ្នាំ1979នឹងហាស ដល់ពេលដែរឆ្នាំ1985បានខ្ញុំចូលមកទឹកដីភ្នំពេញវិញនឹងហាស

ក៖ បាទតា ដល់ពេលនឹងហើយគេអោយតាធ្វើតែស្រែទៅ?

ខ៖ បាទគេអោយធ្វើតែស្រែនឹងហាស ហើយជីកប្រលាយអីចឹងទៅណា និយាយរួមដើម្បីរស់ណតា

ក៖ អូ៎!អោយតែបានរស់ណតា?

ខ៖ បើយើងមិនធ្វើវាវៃយើងចោលនឹង

ក៖ អូ៎!ចឹងហោសតា?

ខ៖ បាទអាពតវាចឹង ហើយវាប្រើអោយធ្វើអីយើងចេះតែធ្វើតាមវាចឹងទៅ

ក៖ ចុះនៅពេលដែរឆ្នាំប៉ែតជាងនឹងតាទៅណាដែរទៅតា?
ខ៖ នៅឆ្នាំ1984

ក៖ បាទ!តាទៅណាដែរទៅតា?

ខ៖ ខ្ញុំបានមកភ្នំពេញនឹង

ក៖ អូ៎!តាមកនៅភ្នំពេញនឹង ពេលណុងតាធ្វើអីគេដែរទៅតាមកភ្នមពេញនឹងហាស?

ខ៖ មកភ្នំពេញនឹងខ្ញុំគ្មានធ្វើអីទេ កាលណុងខ្ញុំមកដល់ភ្នំពេញនឹងគ្មានការងារអីធ្វើទេនឹងហោស ខ្ញុំរកកន្លែងនៅចឹងទៅបានកន្លែងនៅស្រួលបួលចឹងទៅ ខ្ញុំបានទៅប៉ះកងទៅ

ក៖ អូ៎!តាចេះប៉ះកង់ហោស?

ខ៖ ខ្ញុំទៅប៉ះកង់នៅច្បារអំពៅនឹងទៅ

ក៖ នឹងហើយតារៀនមកពីណាដែរតា?

ខ៖ បាទខ្ញុំប៉ះកង់ អត់មានទេឃើញគេធ្វើចេះតែមើលគេចឹងទៅ ហើយមើលតាមគេចឹងទៅណា ឈរមើលគេចេះចឹងទៅ រៀនតាមគេធ្វើតាមគេចឹងទៅណា ដល់ពេលដែរយើងចេះចឹងទៅក៏ដោះដូរទៅទិញបាយម្ហូបអោយគេចឹងទៅណា

ក៖ អូបាទតា រហូតមកដល់ពេលណាទៅតា?

ខ៖ រហូតមកដល់ឥឡូវនឹងហាស ដល់ពេលដែរឥឡូវនឹងខ្ញុំធ្លាក់ខ្លួនពិការ

ក៖ កើតអីទៅបានពិការតា?

ខ៖ ខ្ញុំពិការត្រង់ត្រូវគ្រាប់ចឹងហាស វាវៃគ្នាមួយខ្មែរក្រហមចឹងទៅណា

ក៖ អូ៎ចឹងទេណតា?

ខ៖ ជាមួយកងទ័ពវៀតណាម ដល់ពេលដែរត្រូវគ្រាប់ចឹងទៅបានជាខ្ញុំពិការចឹងហាស ដល់ពេលដែរខ្ញុំពិការធ្វើអីអត់កើតបានប្រពន្ធរបស់ខ្ញុំគេជាអ្នករកស៊ីចិញ្ចឹមចឹងទៅណា

ក៖ អូ៎!ណតា?

ខ៖ ពេលដែរព្រលឹមឡើងខ្ញុំដើរទៅសុំទានចឹងទៅ បានតិចតួចក៏មកផ្ទះវិញមកនឹងហាស

ក៖ បាទតា ចុះតាដើរទៅដល់ណាដែរទៅតា?

ខ៖ ដើររហូតដល់ផ្សារចាស់នឹង

ក៖ អូ៎!តាដើរពីណុងទៅហោសតា?

ខ៖ នៅវត្តភ្នំ នៅអូរឬស្សី នៅផ្សារកណ្ដាល

ក៖ ចុះតាដើរចឹងប៉ុន្មានម៉ោងទៅដល់មែន?

ខ៖ យើងដើរ ព្រលឹមម៉ោង6ខ្ញុំចេញទៅ ដើរចឹងទៅដល់ម៉ោង11-12អីក៏មកផ្ទះវិញចឹងទៅណា កុំអោយវាចាប់បានពួកអាប៉ូលីសនឹង

ក៖ អូ៎!ប៉ូលីសចាប់ហោសតា?

ខ៖ នឹងហើយកុំអោយតែដើរទៅ វាចាប់ខ្ញុំបាន2ដង ហើយនាំទៅគុកព្រៃសរ

ក៖ ពួកណាដែរតា?

ខ៖ ពួកនឹង ពួកហ៊ុនសែននឹង

ក៖ អូ៎!ចាប់ឥឡូវនឹង

ខ៖ បាទគេចាប់ខ្ញុំទៅដាក់ កន្លែងក្រសួងកែប្រែវានោះ

ក៖ ម៉េចបានវាចាប់យើងចឹងហោសតា?

ខ៖ វាអត់អោយយើងដើរសុំទានគេ មូលហេតុដែរគេមិនអោយយើងដើរសុំនឹង មកពីមូលហេតុពីអង្គការថ្នាក់លើនឹងជំនួយមកអោយវា ដើម្បីជួយមកដោះស្រាយសំរាប់ជនក្រីក្រនឹង

ក៖ អូ៎!មានជំនួយដែរហោសតា?

ខ៖ បាទមាន ប៉ុន្តែវាមិនយកមកអោយទេ វាមិនអោយជំនួយទៅជនក្រីក្រទេ រួចអ្នកក្រវាដើរសំទានគេចាប់ ថាកុំអោយបរទេសគេឃើញថាមានអ្នកសំទាន

ក៖ បាទចឹងហោសតា?

ខ៖ បើបរទេសគេឃើញគេថាចុម លុយជំនួយគេយកើមកអោយនោះទៅណាអស់ហើយនឹង ហើយអ្នកក្រមានដឹងណាដើរមកសំទានគេនឹង

ក៖ អូ៎!យ៉ាប់?

ខ៖ ដល់ពេលដែរឃើញយើងដើរសំទានចឹងទៅ វាក៏ទៅចាប់បំបិទភ្នែកបរទេសនឹង

ក៖ បាទត្រូវហើយតា?

ខ៖ បរទេសគេអោយជំនួយអោយពីអាមេរិចកាំងចឹងហាស ដើម្បីគេចាប់យើងបំបិទភ្នែក ហើយពេលដែរវាយកយើងយកទៅកន្លែងវានឹងទាល់តែយើងមានលុយសូកវាទៀតនឹងបានបាន

ក៖ អូ៎!យើងចាស់នឹង?

ខ៖ នឹងហើយយើងអ្នកសំទាននឹងហាសទាល់តែយើងមានលុយ10មឺុនអោយទៅវាហោសបាន

ក៖ ចុះយើងមានលុយមកពីណាដែរតា?

ខ៖ ចុះលុយដែរយើងសុំបាននោះអី

ក៖ អូ៎!ស្លាប់ហើយចឹងនោះ?

ខ៖ ហើយដល់ពេលដែរវាចាប់ចឹងទៅ

ក៖ បាទតាយ៉ាប់ហើយចឹងនោះ?

ខ៖ បាយក៏មិនបាន យើងបើនិយាយពីបបរវិញ ស៊ីជាមួយអំបិល រួបហើយបានជាប្រពន្ធនេះ ប្រពន្ធខំលក់ដូរបានលុយក៏យកមកវិញនឹង

ក៖ បាទត្រូវហើយតា?

ខ៖ នឹងហើយដើម្បីទៅលួសយើងយកមកវិញនឹងហាស ដើម្បីយកមកដោះលែងប្ដីយកមកវិញ ប៉ុន្តែគ្រាន់ការវេទនាណាស់ឥឡូវនេះ

ក៖ ប៉ុន្តែឥឡូវនឹងគេឈប់ចាប់ហើយមែនតា?

ខ៖ ទៅនៅតែទៅចឹង បើមិនទៅម៉េចបានលុយ តែយើងទៅតែមួយម៉ោងទៅពីរម៉ោងទេ ពីព្រោះខ្លាចជួបឡានវាហើយវាចាប់ចឹងហាស

ក៖ ត្រូវហើយតា

ខ៖ ខ្ញុំទើបតែរួចប្រហែលជា2ខែនឹងទេ វាចាប់ខ្ញុំយកទៅនៅមណ្ឌលកែប្រែវានោះហោស

ក៖ ប៉ុន្តែឥឡូវនឹងតានៅតែទៅចឹងហោស?

ខ៖ នៅតែទៅចឹង ប៉ុន្តែយើងទៅតែមួយម៉ោងទៅពីរម៉ោងទេ យើងក៏មកវិញមកណា

ក៖ អូ៎!ឆាបដែរចឹង?

ខ៖ នឹងហើយគ្រាន់តែទៅទៅគ្រាន់បានមួយមឺិនទៅពីរមឺុនអីមក សំរាប់ដោះស្រាយជីវភាពយើងនឹងវាស្រួលជាងចឹងហាស

ក៖ បាទត្រូវហើយតា?

ខ៖ គ្រាន់តែរួចបានបាយទឹកអីចឹងហាស ចំណែកប្រពន្ធគ្រាន់តែលក់ទៅបានលុយមកទុកសងបំណុលគេទេ

ក៖ អូ៎!បាទតា

ខ៖ លក់រាល់ថ្លៃលាសគេ ថ្លៃគ្រឿងយកទៅអោយគេមិនគ្រប់ទៀតហោស ហើយខ្មាស់គេទៀតនឹងហាស

ក៖ អូ៎!ចឹងហោសតា?

ខ៖ ដូចមីងចឹងលក់អីដាច់ មានលក់អីបាន ម្លោះហើយក៏សល់ទៅ ដល់ពេលដែរលក់អត់ដាច់ក៏ចាក់ចោលទៅ

ក៖ ត្រូវហើយតា?

ខ៖ បើសំរាប់ម្ចាស់គវិញទោះលក់ដាច់មិនដាច់ ក៏មិនមានបញ្ហាដែរនឹង

ក៖ បាទត្រូវហើយនឹង

ខ៖ បាទយើងលក់អស់មិនអស់មិនដឹងទេ បានមួយតៅ50000រៀលអីចឹងទៅ

ក៖ គេដឹងតែដល់ខែគេមកយកហើយណតា?

ខ៖ គេមិនដឹងទេ គ្រាន់តែលក់មិនអស់យើងយកទៅចាក់់ចោលចឹងទៅ ហើយអោយគេ50000រៀលចឹងទៅ នឹងហើយកាលវេទនាតែងតែមានចឹងហើយណា

ក៖ ចុះតាឆ្លងកាត់ការលំបាកមួយនឹងដោយរបៀបណាដែរទៅតា ចុះតាគិតថាតាជំនះឧបសគ្គមួយនឹងដោយរបៀបណាដែរទៅតា?

ខ៖ វាឧបសគ្គនឹងតែងតែមានហើយនឹង វាវេទនាតែងតែមានហើយនឹងហាស ចុះយើងទៅរកអី យើងមានលទ្ធភាពណា

ក៖ បាទតាចឹងហើយ

ខ៖ ចឹងបានទៅសំទាននឹងហាស ពេលណាដែរបានបានទៅ ពេលនាដែរមិនបានក៏មិនបានទៅនឹងហាស ពេលខ្លះទៅដើរបានគេបានចឹងទៅគេអោយ2000រៀល រឺ1000រៀលចឹងទៅណា ប៉ុន្តែយើងដើរនឹងខ្លះគេចាប់អោយបង់លុយចឹងទៅ

ក៖ បាទតាត្រូវហើយនឹង?

ខ៖ បាទវាចឹងហើយ

ក៖ ចុះពេលណាតា គិតថាជាពេលដែរតាសប្បាយនៅក្នុងជីវិតិរបស់តាដែរចឹងហាសតា?

ខ៖ ទេខ្ញុំមិនដែរមានទេ ចំណាស់នេះហើយគ្មានអីសប្បាយទៀតទេ គ្មានពេលណាដែរត្រលប់ទៅវិញទេ

ក៖ បាទតា នឹងហើយ

ខ៖ មានតែពេលស្លាប់ នឹងទៅរកពិភពថ្មីទេនឹងហាស

ក៖ ចុះតាធ្លាប់មានក្ដីស្រម៉ៃទេ ដែរតាគិតថាពេលដែរធំឡើងតាគិតថាចង់ធ្វើអីមទេ នៅពេលដែរតានៅពីក្មេងៗៗហាស?

ខ៖ និយាយមែនទែនទៅយើងធ្វើការងារនេះធ្វើនោះ ដើម្បីអោយមានជីវិត មកពីយើងអត់មានបក្សពួក​ នឹងឯគេវាមានបក្សពួក

ក៖ បាទតាត្រូវហើយ

ខ៖ ដូចសង្គមនេះចឹងដែរទាល់តែយើងមានបក្សពួក បានគេមានការងារធ្វើនឹងហាស ហើយបើយើងអត់មានបក្សពួកទេយើងគ្មានការងារធ្វើទេ បើចង់មានការងារធ្វើទាល់តែមានលុយសូកគេបានបានមានការងារធ្វើនឹង

ក៖ ចុះតាបើសិនជាចង់អោយតាផ្ដែផ្ដាំទៅកូនចៅជំនាន់ក្រោយៗ តើតាចង់ផ្ដែផ្ដាំអីទៅពួកគាត់ដែរតា?

ខ៖ បាទខ្ញុំសូមផ្ដែផ្ដាំទៅកូនចៅជំនាន់ក្រោយៗ អោយកែខ្លួន អោយកែគំនិត ដើម្បីគិតគូរពីរឿងទឹកដី កុំអោយយើងឆ្លូកវង្វេងដោយអំណាច បុណ្យសក្កិ យើងត្រូវគិតពីរឿងទឹកដីរបស់យើងវិញពីព្រោះខ្លាច គេលេបអស់ទឹកដីខ្មែរទៅវាគ្មានអីនឹង ហើយធ្វើអោយខ្មែរវេទនា ធ្វើម៉េចក៏ដោយអោយតែយើងមានការតស៊ូខ្មែរ

ក៖ បាទតា!ត្រឹមត្រូវហើយ

ខ៖ ត្រូវការពារទឹកដីខ្មែរកុំអោយគេលេបទឹកដីខ្មែរអស់នឹង

ក៖ បាទតាត្រូវ

ខ៖ ពេលក្រោយពេលដែរគេលេបទឹកដីខ្មែរអស់ចឹងទៅគឺខ្មែរត្រូវវេទនាហើយនឹង ហើយនឹងអស់ទឹកដីនៅហើយ បានជាអោយកូនចៅទាំងអស់មានការភ្ញាក់រលឹក កុំគិតពីរឿងស្នេហា កុំគិតតែពីរឿងផឹក ជក់

ក៖ បាទតាត្រូវហើយតា?

ខ៖ អាការជក់នេះហើយដែរពួកវាបង្កើតអោយមានការជក់នេះ ដើម្បីធ្វើអោយយើងខូចសន្តិអារម្មណ៍

ក៖ ត្រូវតា

ខ៖ បាទភ្លេចការងារ ហើយគិតពីប្រទេសជាតិ ដូចរាល់ថ្ងៃនឹងពួកអ្នកជក់ស៊ីនឹងគិតតែពីសប្បាយទេនឹងហាស

ក៖ អូ៎!ចឹងហោសតា?

ខ៖ អានឹងវាមានតែប៉ុណ្ណឹង ខ្ញុំសូមផ្ដែផ្ដាំតែប៉ុណ្ណឹងឯង អោយកូនចៅដើម្បីកែប្រែគំនិត កុំគិតពីរឿងសប្បាយកុំគិតពីរឿងបុណ្យសក្កិ អោយគិតពីរឿងទឹកដីវិញនឹងហាស

ក៖ បាទចឹងមានអីផ្សេងទៀតទេតា?

ខ៖ អស់ហើយនឹង

ក៖ ចឹងជាចុងក្រោយខ្ញុំអរគុណច្រើនតាដែរបានអោយខ្ញុំបានពិភាក្សាពីប្រវត្តិរបស់តា ហើយនឹងបានចំណាយពេលដែរអោយខ្ញុំបានសំភាសន៍តាចឹងហាស

ខ៖ បាទមិនអីទេ

ក៖ ហើយនៅពេលដែរខ្ញុំបានសំភាសន៍តា ហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលា ដើម្បីអោយកូនចៅរបស់តាអោយពួកគាត់បានស្គាល់ពីប្រវត្តិរបស់តាចឹងហាសតា មានទាំងភាពសប្បាយនឹងភាពជូចត់របស់តាចឹងហាសតា

ខ៖ បាទៗៗ!នឹងហើយ

ក៖ បាទចឹងអរគុណច្រៀនតា៕៕៕